open-index/open-wikipedia-markdown huggingface dataset:
Στησάνωρ

Ο ** Στησάνωρ** ή **Στασήνωρ** ήταν βασιλιάς στο αρχαίο Κούριο στην Κύπρο.

Πήρε μέρος στην επανάσταση του Ονήσιλου κατά των Περσών μαζί με τις άλλες Κυπριακές πόλεις εκτός της Αμαθούντας, στη θάλασσα ο στόλος των Ιωνικών πόλεων είχε νικήσει τον περσικό η αποφασιστική μάχη στη ξηρά δόθηκε στην πεδιάδα της Σαλαμίνας. Στο πιο κρίσιμο σημείο της μάχης ο Στασήνωρ εγκατέλειψε το ελληνικό στρατόπεδο και πήγε με την πλευρά των Περσών και η μάχη χάθηκε για τους Κυπρίους.

## Αναφορές


Κατηγορία:Βασιλείς του αρχαίου Κουρίου
Αιπεία

Με την ονομασία **Αιπεία** ή **Αίπεια** ήταν γνωστές κατά την αρχαιότητα τρεις πόλεις.

*Αιπεία Κύπρου, αρχαία πόλη της Κύπρου
*Αιπεία Μεσσηνίας, αρχαία πόλη στην Μεσσηνία.
*Αιπεία Κρήτης, αρχαία πόλη της Κρήτης.

Την ίδια ονομασία φέρει σήμερα ο Δήμος Αιπείας στη Μεσσηνία. 

Κατηγορία:Αποσαφηνίσεις ελληνικών τοπωνυμίων
Αίπεια (Κύπρος)

Η **Αιπεία** ή **Αίπεια** ήταν αρχαία πόλη στην Κύπρο.

Στην μυθολογία οικιστές της πόλης αναφέρονται πολλοί, όλοι ήρωες του Τρωικού πολέμου που κατά την επιστροφή τους έφτασαν στην Κύπρο. Αυτοί ήταν,  ο Δημοφώντας  ή ο Ακάμας γιος του Θησέα και της Φαίδρας εγγονός του Μίνωα και αδελφός του προηγούμενου Δημοφώντα, επίσης αναφέρεται και ο Φάληρος. 

Η πόλη βρισκόταν σε ορεινή τοποθεσία και κύρια ασχολία των κατοίκων της ήταν η επεξεργασία χαλκού. Ο τελευταίος βασιλιάς της Αιπείας  ήταν ο Φιλόκυπρος. Κάποτε πέρασε από εκεί ο Αθηναίος Σόλων και συνέστησε στον Φιλόκυπρο να ιδρύσει μια νέα πόλη σε περιοχή με καλύτερο κλίμα, όπως κι έγινε, ή νέα πόλη ονομάστηκε Σόλοι προς τιμήν του Σόλωνα ο οποίος έγραψε και τους πρώτους νόμους της.

Η θέση της πόλης έχει βρεθεί και ανασκαφεί, οι πρώτες ανασκαφές έγιναν το 1927. 

## Παραπομπές


## Βιβλιογραφία
* Βάσσος Καραγιώργης, *Αρχαία Κύπρος*, Μορφωτικό ίδρυμα Εθνικής Τραπέζης, Αθήνα 1978

Κατηγορία:Οικισμοί στην Αρχαία Κύπρο
Κατηγορία:Εγκαταλελειμμένοι οικισμοί στην Κύπρο
Κατηγορία:Χαμένες αρχαίες πόλεις
Κατηγορία:Πόλεις της αρχαίας Κύπρου
Δάμασος του Κουρίου

Ο ** Δάμασος**  ήταν βασιλιάς στο αρχαίο Κούριο στην Κύπρο.

Το όνομα του αναφέρεται στη σε επιγραφή στο πρίσμα του Εσσαρχαδώνος μαζί με τα ονόματα των δέκα κυπριακών βασιλείων της εποχής και τα ονόματα των βασιλέων τους. Επίσης μαθαίνουμε από άλλη επιγραφική στήλη που βρέθηκε στο Κίτιο και σήμερα βρίσκεται στο αρχαιολογικό μουσείο του Βερολίνου, ότι την εποχή της βασιλείας του έγινε η παράδοση επτά Κυπριακών βασιλείων στον βασιλιά των Ασσυρίων Σαργών Β΄ περίπου το 709 π.Χ.. 

## Παραπομπές
*CORPOUS , τεύχος 12, Ιανουαρίου 2000

Κατηγορία:Βασιλείς του αρχαίου Κουρίου
Πολυχάρης

**Πολυχάρης** είναι ένα αρχαίο ελληνικό ανδρικό όνομα. Το λήμμα **Πολυχάρης** μπορεί να αναφέρεται σε κάποιο από τα παρακάτω ιστορικά πρόσωπα:

*Πολυχάρης ο Μεσσήνιος, Ολυμπιονίκης το 764 π.Χ., εμπλεκόμενος στο ξέσπασμα του Α' Μεσσηνιακού Πολέμου.
*Πολυχάρης ο Αθηναίος, ένας από τους Τριάκοντα Τυράννους.
Άγιος Αρσένιος

Με την ονομασία **Άγιος Αρσένιος** ή **Όσιος Αρσένιος** υπάρχουν πολλοί χριστιανοί άγιοι, όπως:
*ο Άγιος Αρσένιος Επίσκοπος Βεροίας
*ο Άγιος Αρσένιος εν Πάρω (1800-1877)
*ο Άγιος Αρσένιος ο Καππαδόκης
*ο Γέρων Αρσένιος ο Σπηλαιώτης (1886-1983)
*ο Όσιος Αρσένιος Βαρνακοβίτης
*ο Όσιος Αρσένιος ο ασκητής

Με την ονομασία αυτή υπάρχουν και οι παρακάτω οικισμοί της Ελλάδας:
*ο Άγιος Αρσένιος Νάξου 
*ο Άγιος Αρσένιος Θεσπρωτίας και
*ο Όσιος Αρσένιος Χαλκιδικής

## Δείτε επίσης
* Αρσένιος

Αγιος Αρσενιος
Αγιος Αρσενιος
Αναγέννηση (αποσαφήνιση)

**Αναγέννηση** είναι η αναδημιουργία, το ξαναζωντάνεμα.
Με την ονομασία αυτή είναι γνωστά τα εξής:

* Αναγέννηση, ιστορική περίοδος της Ευρώπης.
* Αναγέννηση (βιολογία), ικανότητα αντικατάστασης μελών ή μερών εμβίου σώματος.
* Αναγέννηση (εφημερίδα)
* Αναγέννηση (περιοδικό 1918) που εξέδιδε στη Σύρο το 1918 ο μαθητής τότε Κωστής Μπαστιάς
* Αναγέννηση μετάλλων, επαναφορά προηγούμενης κατάστασης μετάλλων

## Οικισμοί της Ελλάδας
* Αναγέννηση Λάρισας και
* Αναγέννηση Σερρών

## Αθλητικοί σύλλογοι
* Αναγέννηση Αγίου Αδριανού
* Αναγέννηση Αγίου Ιωάννη
* Αναγέννηση Αγίου Προδρόμου Χαλκιδικής
* Αναγέννηση/Αίας Συμπολιτείας
* Αναγέννηση Αργίλου
* Αναγέννηση Αρκαλοχωρίου
* Αναγέννηση Άρτας
* Αναγέννηση Αφρατίου
* Αναγέννηση Αχερουσίας
* Αναγέννηση Βάβδου
* Αναγέννηση Βύρωνα
* Αναγέννηση Γέρας
* Αναγέννηση Γερμασόγειας, κυπριακός αθλητικός σύλλογος με έδρα τη Γερμασόγεια
** Αναγέννηση Γερμασόγειας (ποδόσφαιρο)
* Αναγέννηση Γιαννιτσούς
* Αναγέννηση Γιαννιτσών
* Αναγέννηση Δερύνειας, κυπριακός αθλητικός σύλλογος με έδρα τη Δερύνεια
** Αναγέννηση Δερύνειας (ποδόσφαιρο)
** Αναγέννηση Δερύνειας (πετοσφαίριση ανδρών)
** Αναγέννηση Δερύνειας (πετοσφαίριση γυναικών)
* Αναγέννηση Δυτικής Φθιώτιδας
* Αναγέννηση Δωροθέας
* Αναγέννηση Ελληνικού Ιωαννίνων
* Αναγέννηση Έμπωνα Ρόδου
* Αναγέννηση Επανομής
* Αναγέννηση Ευαγγελισμού Λάρισας
* Αναγέννηση Ζαππείου Λάρισας
* Αναγέννηση Θαλασσιάς
* Αναγέννηση Ιεράπετρας
* Αναγέννηση Καλοχωρίου Θεσσαλονίκης
* Αναγέννηση Καλοχωρίου Λάρισας
* Αναγέννηση Καρδίτσας
* Αναγέννηση Κεφαλόβρυσου
* Αναγέννηση Κιάτου
* Αναγέννηση Κολινδρού
* Αναγέννηση Λάρνακας, κυπριακός αθλητικός σύλλογος με έδρα τον Άγιο Γεώργιο της Λάρνακας
* Αναγέννηση Λιβαδερού
* Αναγέννηση Λιλής
* Αναγέννηση Λιμεναρίων Θάσου
* Αναγέννηση Λυγουριού: *ανενεργό σωματείο*
* Αναγέννηση Λυθροδόντα, κυπριακός αθλητικός σύλλογος με έδρα τον Λυθροδόντα της επαρχίας Λευκωσίας
* Αναγέννηση Μακρισίων
* Αναγέννηση Μαντουδίου
* Αναγέννηση Μεγάρχης
* Αναγέννηση Μενετών
* Αναγέννηση Μεσολογγίου
* Αναγέννηση Μοσχάτου
* Αναγέννηση Μούτταλλου
* Αναγέννηση Νάξου
* Αναγέννηση Νέου Πετριτσίου
* Αναγέννηση Νέου Ρυσίου
* Αναγέννηση Παγουρίων
* Αναγέννηση Παραλίας Καλαμάτας
* Αναγέννηση Πατρών
* Αναγέννηση Περιβολίου Κέρκυρας
* Αναγέννηση Πετρούπολης
* Αναγέννηση Πλαγιάς
* Αναγέννησης Ποντίων Θρυλορίου
* Αναγέννηση Προσφύγων Αγίου Αντωνίου Λεμεσού, κυπριακός αθλητικός σύλλογος με έδρα τη Λεμεσό
* Αναγέννηση Προχώματος
* Αναγέννηση Ρίγανης
* Αναγέννηση Σάμου
* Αναγέννηση Σβορώνου
* Αναγέννηση Σερβίων
* Αναγέννηση Στάνου
* Αναγέννηση Σφενδάμης
* Αναγέννηση Σχηματαρίου
* Αναγέννηση Τραχωνίου
* Αναγέννηση Τσουκαλάδων
* Αναγέννηση Φαρσάλων
* Αναγέννηση Ψαθοπύργου

Κατηγορία:Αποσαφηνίσεις ελληνικών τοπωνυμίων
Ανώπολη

Οι ονομασίες **Άνω πόλη** και **Ανώπολη** μπορεί να αναφέρονται:

## Άνω πόλη
Με την ονομασία **Άνω πόλη** αναφέρονται δύο συνοικίες:
* η Άνω πόλη Θεσσαλονίκης, παραδοσιακή συνοικία της πόλης της Θεσσαλονίκης.
* η Άνω πόλη Πάτρας, το ανώτερο τμήμα και γραφική συνοικία της πόλης της Πάτρας.

## Ανώπολη

Με την ονομασία **Ανώπολη** υπάρχουν δύο οικισμοί της Κρήτης:

* Ανώπολη Ηρακλείου, οικισμός της πρώην επαρχίας Πεδιάδος στο βορειανατολικό τμήμα της περιφερειακής ενότητας Ηρακλείου.
* Ανώπολη Σφακίων, οικισμός της επαρχίας Σφακιών στο νότιο τμήμα της περιφερειακής ενότητας Χανίων.

Ανωπολη
Αστρική προβολή

Στον εσωτερισμό, **αστρική προβολή** χαρακτηρίζεται η μεταφυσική και εσωτερική εμπειρία κατά την οποία το «αστρικό η διανοητικό σώμα» αποχωρίζεται από το «υλικό ή φυσικό σώμα». Το αστρικό σώμα σύμφωνα με τους αποκρυφιστές είναι άρρηκτα δεμένο με το υλικό και δεν υπόκειται στην αντίληψη των αισθήσεων. Πολλές φορές συνδέεται ουσιαστικά με το ψυχικό φαινόμενο γνωστό και ως «εξ αποστάσεως παρατήρηση». 

Σύμφωνα με τους ερευνητές της μεταφυσικής, υπάρχουν πολλές διαστάσεις ύπαρξης. Είναι ο υλικός μας κόσμος όπως τον γνωρίζουμε και είναι και άλλοι κόσμοι, παράλληλοι αλλά και ανεξάρτητοι με αυτόν, ένας εκ των οποίων είναι ο αστρικός. Οι ίδιοι οι άνθρωποι αποτελούνται από πολλά «σώματα» καθένα από τα οποία έρχονται σε επαφή με κάποιους από αυτούς τους κόσμους/διαστάσεις. 

Σύμφωνα με επιστημονικές μελέτες και συστηματικά πειράματα νευρολογίας, ο μηχανισμός της αντίληψης της «εξ’αποστάσεως παρατήρησης» βασίζεται στην ασυμβατότητα και την ασάφεια αισθητηριακών πληροφοριών στον εγκέφαλο. 
## Θεωρία και έρευνες
Πολλές φορές η αστρική προβολή συνδέεται με υπεραισθητηριακή αντίληψη, το *φωτεινό ονείρεμα*, δηλαδή, το συνειδητό όνειρο και άλλες ψυχικές δυνάμεις. Μερικοί αναφέρουν τον όρο αστρική προβολή λανθασμένα, θέλοντας να περιγράψουν την εξωσωματική εμπειρία του ύπνου.

Η αστρική προβολή αποτέλεσε πεδίο και επιστημονικής έρευνας διεξάγοντας πειράματα με ποικίλα συμπεράσματα. Πλέον δεν αποτελείται πεδίο έρευνας. Υπάρχουν καταγεγραμμένες περιπτώσεις ασθενών που βίωσαν σχετικές εμπειρίες είτε λόγω φαρμακευτικής αγωγής (με αποτέλεσμα την εγκεφαλική διέγερση) είτε υπό την επήρεια ψυχοτρόπων ναρκωτικών ουσιών.

## Παραπομπές


## Εξωτερικοί σύνδεσμοι
* Τι είναι αστρική προβολή;

Κατηγορία:Παραψυχολογία
Κατηγορία:Ψευδοεπιστήμες
Κατηγορία:Θεοσοφία
Άνοιξη (αποσαφήνιση)

* Η Άνοιξη είναι μία εποχή του έτους.
* Η Άνοιξη των λαών ή Επαναστάσεις του 1848

Με την ονομασία **αυτή** υπάρχουν δύο ελληνικά τοπωνύμια:
*Άνοιξη, κωμόπολη του νομού Αττικής και 
*Άνοιξη, χωριό του νομού Γρεβενών.

Επίσης το λήμμα **Άνοιξη** μπορεί να αναφέρεται σε κάποιο από τα παρακάτω έργα τέχνης:
*Άνοιξη, στα ιταλικά *«Primavera»*, έργο του Μποτιτσέλι.
*Άνοιξη, ελαιογραφία του Λώρενς Άλμα-Ταντέμα.

Ανοιξη
Ανοιξη
Ακρίτας (αποσαφήνιση)

Με τον όρο **[[Ακρίτες]]** ήταν γνωστοί οι φύλακες των συνόρων της Βυζαντινής Αυτοκρατορίας.

Η λαϊκή παράδοση διέσωσε στις μέρες μας:
*Διγενής Ακρίτας, ήρωας παραδοσιακών αφηγήσεων.
*Ακριτικά τραγούδια, τα δημοτικά τραγούδια που αναφέρονται στα κατορθώματα των Ακριτών.

Με την ονομασία αυτή υπάρχουν δύο οικισμοί της Ελλάδας:
*ο Ακρίτας Κιλκίς και 
*ο Ακρίτας Φλώρινας

Επίσης ακρωτήριο στη Μεσσηνία:
* Ακρωτήριο Ακρίτας

Την ονομασία αυτή φέρει:
*ο Ακρίτας Ξάνθης, εβδομαδιαία πολιτική εφημερίδα της Ξάνθης.
*ο Ακρίτας Χλώρακας, αθλητικός σύλλογος στη Χλώρακα της Κύπρου.
*ο Διγενής Ακρίτας Μόρφου, αθλητικός σύλλογος στη Μόρφου της Κύπρου.
*ο Διγενής Ακρίτας Ύψωνα, αθλητικός σύλλογος στον Ύψωνα της Κύπρου.
*το Σώμα Ακριτών, οργάνωση νέων και παιδιών στη Κύπρο.

Το βαφτιστικό όνομα:
* Ακρίτας (όνομα)

Κατηγορία:Αποσαφηνίσεις ελληνικών τοπωνυμίων
Γουμένισσα (αποσαφήνιση)

Με την ονομασία **Γουμένισσα** είναι γνωστά δύο ελληνικά τοπωνύμια:
*η Γουμένισσα, κωμόπολη του νομού Κιλκίς.
*η Γουμένισσα, χωριό του νομού Αχαΐας.

Κατηγορία:Αποσαφηνίσεις ελληνικών τοπωνυμίων
Πρωτάθλημα Ελλάδας κέρλινγκ

Το **πανελλήνιο πρωτάθλημα [[κέρλινγκ]]** διεξάγεται υπό την αιγίδα της Ελληνικής Ομοσπονδίας Κέρλινγκ.  Διεξήχθη για πρώτη φορά στις 21 Μαρτίου του 2007 στις παρυφές του Παρνασσού, 10 χλμ. έξω από την Αράχωβα.  Τον πρώτο πανελλήνιο τίτλο κατέκτησε ο ΑΓΣ Αιγάλεω.   Το δεύτερο πανελλήνιο πρωτάθλημα διεξήχθη στο Γιαμίκοβο της Βουλγαρίας το 2008 και έλαβαν μέρος συνολικά 15 σύλλογοι.
Μετά το 2008,η το άθλημα δεν είχε καθόλου αγωνιστική δράση για πολλά χρόνια.

H Εθνική Ελλάδος κέρλινγκ έκανε το ντεμπούτο της τον Απρίλιο του 2023 στο Ευρωπαϊκό Πρωτάθλημα Τρίτης Κατηγορίας στο Ντάμφριζ της Σκωτίας. Η ομάδα τερμάτισε προτελευταία, νικώντας μόνο τη Γεωργία. Η ομάδα αποτελείται από πέντε μέλη: τους Γιώργο Βακιρτζή, Αλέξανδρο Αραμπατζή (σκιπ), Διονύση Καρακώστα (αναπληρωματικός σκιπ), Στράτο Κοκκινέλλη και Νίκο Ζαχαρία.

## Ομοσπονδία
Η Ελληνική Ομοσπονδία Κέρλινγκ ιδρύθηκε το 2001 από είκοσι σωματεία του καράτε. Πρόεδρος της Ομοσπονδίας έγινε ο Αλέξανδρος Ρίζος και εκπρόσωπός της ορίστηκε ο Γιώργος Γερόλυμπος, πρόεδρος της Ομοσπονδίας Καράτε . Στις εκλογές της EOE το 2005, ψήφισε και εκπρόσωπος της ομοσπονδίας κέρλινγκ..

## Αποτελέσματα
### 1ο Πανελλήνιο Πρωτάθλημα 2007 (Αράχωβα)
### Άνδρες
*1η θέση ΑΓΣ Αιγάλεω (Ασλανίδης Τιμόθεος, Παπαδημητρίου Σάκης, Παναγιώτου Γιώργος, Χασαπόπουλος Χρήστος)
*2η θέση ΑΣΚ Λέοντες Νέας Σμύρνης
*3η θέση ΑΣΚ Άφθαρτος Μαχητής
### Γυναίκες
*1η θέση ΑΣΚ Μοσχάτου
*2η θέση ΑΣΑΠΤ Καλλιθέας
*3η θέση ΑΣ Ροδολίβος (Σερρών)
 
### 2ο Πανελλήνιο Πρωτάθλημα 2008 (Γιαμίκοβο Βουλγαρίας)
Έλαβαν μέρος 20 σύλλογοι. 

## Εξωτερικοί σύνδεσμοι
*Ιστότοπος της Ελληνικής Ομοσπονδίας Κέρλινγκ (Ε.Ο.ΚΕ) 

## Παραπομπές


Κατηγορία:Κέρλινγκ
Κερλινγκ
Ευρωπαϊκό πρωτάθλημα κέρλινγκ

Το **ευρωπαϊκό πρωτάθλημα Κέρλινγκ** διεξάγεται κάθε χρόνο και σε αυτό συμμετέχουν ευρωπαϊκές ομάδες του κέρλινγκ. Διοργανώνεται από την Ευρωπαϊκή Ομοσπονδία Κέρλινγκ. Συνήθως η διεξαγωγή τους γίνεται στο πρώτο μισό του Δεκεμβρίου . Οι νικήτριες χώρες προκρίνονται στο παγκόσμιο πρωτάθλημα Κέρλινγκ, στο οποίο αγωνίζονται στον τελικό οι οκτώ καλύτερες χώρες.

## Ιστορικό
Το Νοέμβριο του 1974 διεξήχθη στη Ζυρίχη της Ελβετίας ένα τουρνουά με συμμετοχή 6 κρατών (Ελβετία, Σουηδία, Γερμανία, Ιταλία, Γαλλία, Νορβηγία). Το Μάρτιο του 1975 αποφασίστηκε τα πρωταθλήματα να διεξάγονται το μήνα Δεκέμβριο. Τον Απρίλιο του 2004 σε γενική συνέλευση στο Γέβλε της Σουηδίας θεσμοθετήθηκε μια νέα διοργάνωση, με την ονομασία Ευρωπαϊκό μικτό πρωτάθλημα Κέρλινγκ.

### 2008
Η Νορβηγία κατέκτησε τον τίτλο στους άνδρες, στη διοργάνωση που έγινε το Δεκέμβριο του 2008 Σουηδία. Το αργυρό μετάλλιο κέρδισε η Γερμανία και το χάλκινο μετάλλιο πήρε η Σκωτία. Στις γυναίκες στην ίδια διοργάνωση, η Ελβετία πήρε το χρυσό μετάλλιο, Σουηδία το αργυρό και η Δανία το χάλκινο.

### 2009
Στη διοργάνωση του 2009, η οποία διεξήχθη στο Άμπερντιν της Σκοτίας, από 5 ως 12 Δεκεμβρίου 2009, η Σουηδία κατέκτησε τον τίτλο στους άνδρες με νίκη επί της Ελβετίας με 6-5 και το χάλκινο μετάλλιο κατέκτησε η Νορβηγία. Στις γυναίκες, τον τίτλο κατέκτησε η ομάδα της Γερμανίας, επικρατώντας της Ελβετίας με 7-5 και με το χάλκινο μετάλλιο να κερδίζει η Δανία.

## Πρωταθλητές

## Νικητές σε όλες τις διοργανώσεις (άντρες)

## Νικήτριες σε όλες τις διοργανώσεις (γυναίκες)

## Παραπομπές


Κατηγορία:Κέρλινγκ
Κατηγορία:Διεθνείς αθλητικές διοργανώσεις της Ευρώπης
Χέρτα Βερολίνου

Η **Χέρτα Βερολινου**(γερμανικά: *Hertha Berlin*) είναι γερμανικός αθλητικός σύλλογος που εδρεύει στο Βερολίνο. Ο σύλλογος είναι γνωστός κυρίως για την ποδοσφαιρική ομάδα, τη διαχείρηση της οποίας από το 2002 έχει αναλάβει η εταιρεία *Hertha BSC GmbH & Co KGaA*.

Ιδρύθηκε στις 25 Ιουλίου του 1892 ως ένα από τα πρώτα αμιγώς ποδοσφαιρικά σωματεία στη Γερμανία. Σήμερα, ωστόσο, διαθέτει και άλλα αθλήματα όπως ποδόσφαιρο σάλας, πυγμαχία, μπόουλινγκ, μπιρίμπα και επιτραπέζια αντισφαίριση. Η Χέρτα ήταν ιδρυτικό μέλος της Γερμανικής Ποδοσφαιρικής Ομοσπονδίας (DFB) και της Μπουντεσλίγκα, ενώ έχει περίπου 32.800 μέλη (από τον Αύγουστο του 2016), γεγονός που το καθιστά το μεγαλύτερο αθλητικό σωματείο στο Βερολίνο.

Από το 1963, η ποδοσφαιρική ομάδα της Χέρτα, διεξάγει τους εντός έδρας αγώνες της στο Ολίμπιασταντιον (Ολυμπιακό Στάδιο) του Βερολίνου.

## Επιτυχίες
### Πρωταθλήματα

* **[[Πρωτάθλημα ποδοσφαίρου Γερμανίας|Πρωτάθλημα Γερμανίας]]**
** Πρωταθλήτρια (2): 1930, 1931
** Δεύτερη θέση (5): 1926, 1927, 1928, 1929, 1974–75
* **[[2. Μπουντεσλίγκα]]**
** 1989–90, 2010–11, 2012–13
* **Ομπερλίγκα Βερολίνου** 
** Πρωταθλήτρια (3): 1956–57, 1960–61, 1962–63
* **Ομπερλίγκα Βερολίνου-Βραδεμβούργου**
** Πρωταθλήτρια (3): 1906, 1915, 1917, 1918, 1925, 1926, 1927, 1928, 1929, 1930, 1931, 1933
* **Γκαουλίγκα Βερολίνου-Βραδεμβούργου**
** Πρωταθλήτρια (6): 1935, 1937, 1944

### Κύπελλα
* **[[Κύπελλο Γερμανίας (ποδόσφαιρο ανδρών)|Κύπελλο Γερμανίας]]** 
** Φιναλίστ (3): 1977, 1979, 1993<sup>1</sup>
* **Λιγκ Καπ Γερμανίας** 
** Νικήτρια (2): 2001, 2002
* **Κύπελλο Βερολίνου**
** Κυπελλούχος (13): 1920, 1924, 1928, 1929, 1943, 1958, 1959, 1966, 1967, 1976<sup>1</sup>, 1987, 1992<sup>1</sup>, 2004<sup>1</sup>

### Διεθνείς
* **[[Κύπελλο Ιντερτότο ΟΥΕΦΑ|Κύπελλο Ιντερτότο]]**
** Νικήτρια (5): 1971, 1973, 1976, 1978. 2006

* **[[Κύπελλο ΟΥΕΦΑ]]**  
**Ημιτελικά: 1978-79

## Παίκτες
### Τρέχουσα σύνθεση

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στο Βερολίνο
Κατηγορία:Ιδρύσεις αθλητικών συλλόγων το 1892
Κατηγορία:Ιδρύσεις ποδοσφαιρικών ομάδων το 1892
Εμίλ Μποκ

Ο **Εμίλ Μποκ** () είναι Ρουμάνος πολιτικός. Το 2004 εξελέγη δήμαρχος της μεγαλύτερης πόλης της Τρανσυλβανίας, Κλουζ-Ναπόκα (Cluj-Napoca). Το Δεκέμβριο του 2008 διορίστηκε πρωθυπουργός έπειτα από την παραίτηση του εντολοδόχου πρωθυπουργού, Τεοντόρ Στολόγιαν. Είναι αρχηγός του Δημοκρατικού Φιλελεύθερου Κόμματος (PDL) του Τραϊάν Μπασέσκου.. Η σύζυγός του (από το 1994) Οάνα, είναι καθηγήτρια πανεπιστημίου και έχουν δύο κόρες.

## Πολιτική σταδιοδρομία
Γεννήθηκε στο Μαργκάου, της επαρχίας Κλούι, στις 6 Σεπτεμβρίου του 1966. Έγινε δήμαρχος μετά την εκλογική ήττα του ακροδεξιού εθνικιστή Γκεόργκε Φουνάρ, το 2004. Ο Φουνάρ ήταν δήμαρχος της Cluj-Napoca επί 12 χρόνια. Ο εθνικιστής πολιτικός ηττήθηκε από τον πρώτο γύρο των δημοτικών εκλογών και στο δεύτερο γύρο ο Μποκ κέρδισε τον υποψήφιο του Σοσιαλδημοκρατικού Κόμματος, Ιόν Ρους. Στις δημοτικές εκλογές του 2008 ο Μποκ εξελέγη ξανά με 76,2% των ψήφων, χωρίς να χρειαστεί η διεξαγωγή και δεύτερου γύρου. Επί δημαρχίας του, ο Μπoκ προχώρησε σε αισθητικές αλλαγές σε πάρκα και άλλους χώρους, αφαιρώντας τις πολλές ρουμανικές σημαίες που είχε τοποθετήσει εκεί ο εθνικιστής προκάτοχός του.

## Πρωθυπουργία
Μετά τις βουλευτικές εκλογές του 2008, τα κόμματα στη Ρουμανία άρχισαν διαβουλεύσεις για να σχηματιστεί κυβέρνηση συνασπισμού. Ο εντολοδόχος πρωθυπουργός και αντιπρόεδρος του PDL, Τεοντόρ Στολόγιαν παραιτήθηκε στις 15 Δεκεμβρίου του 2008 "για να δώσει ευκαιρίες στη νέα γενιά πολιτικών", όπως δήλωσε ο ίδιος.

Ο Εμίλ Μποκ ηγήθηκε κυβερνητικού σχήματος, στα πρότυπα ενός μεγάλου συνασπισμού , παρόμοιο μ΄ αυτό που υπάρχει στη Γερμανία και στην Αυστρία, έλαβε ψήφο εμπιστοσύνης στις 22 Δεκεμβρίου και ανέλαβε επίσημα τα καθήκοντα του μία ημέρα αργότερα. Την ίδια ημέρα, ο Μποκ έλαβε από τον πρόεδρο εντολή σχηματισμού κυβέρνησης. Έγινε ο νεαρότερος πολιτικός στην ιστορία της Ρουμανίας που ανέλαβε το πρωθυπουργικό αξίωμα στη χώρα

Η κυβέρνησή του κατέρρευσε στις 13 Οκτωβρίου 2009, έπειτα από την υπερψήφιση πρότασης μομφής. Τα κόμματα της αντιπολίτευσης, τα οποία διατηρούν τον έλεγχο του κοινοβουλίου, επέλεξαν για πρωθυπουργό τον Κλάους Γιοχάνις, ωστόσο ο πρόεδρος Μπασέσκου διόρισε αντικαταστάτη του Μποτς στις 15 Οκτωβρίου τον Λούτσιαν Κροϊτόρου Το κοινοβούλιο απέρριψε τον διορισμό του Κροϊτόρου στις 5 Νοεμβρίου, καθώς μόνο 189 βουλευτές επί συνόλου 250 υποστήριξαν το διορισμό.

Στις 6 Φεβρουαρίου 2012 ο Μποκ και η κυβέρνηση του παραιτήθηκαν υπό το βάρος των διαμαρτυριών για τα μέτρα λιτότητας και ο πρόεδρος Μπασέσκου έδωσε εντολή σχηματισμού κυβέρνησης στον Υπουργό Δικαιοσύνης Καταλίν Πρεντόιου.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ρουμανίας
Κατηγορία:Υπουργοί της Ρουμανίας
Ντάνιελ Κέλμαν

Ο **Ντάνιελ Κέλμαν** (γερμανικά: **Daniel Kehlmann**) είναι Γερμανός συγγραφέας.

## Ζωή
Ο Ντάνιελ Κέλμαν γεννήθηκε στο Μόναχο το 1975 και σε ηλικία 22 ετών έγραψε το πρώτο του βιβλίο. Έγινε διάσημος στη Γερμανία και σε ολόκληρο τον κόσμο με το μυθιστόρημά του *Η μέτρηση του κόσμου*, το οποίο πραγματοποίησε στη χώρα του τις μεγαλύτερες πωλήσεις από την εποχή του *[[Το άρωμα|Αρώματος]]* του Πάτρικ Ζίσκιντ (1985). Θεωρείται το νέο μεγάλο ταλέντο της ευρωπαϊκής λογοτεχνίας. Το τελευταίο του (σπονδυλωτό) μυθιστόρημα έχει τον τίτλο *Φήμη.*

## Τα βιβλία του
*Beerholms Vorstellung  (1997)
*Unter der Sonne (1998) 
*Mahlers Zeit (1999)  
*Der fernste Ort (2001)  
*Ich und Kaminski (2003) (στα ελληνικά: Εγώ και ο Καμίνσκι (2008))
*Die Vermessung der Welt (2005) (στα ελληνικά: Η μέτρηση του κόσμου (2007))
*Wo ist Carlos Montúfar? (2005) 
*Ruhm (2009)

  

Γερμανοί συγγραφείς
Κατηγορία:Γερμανοί μυθιστοριογράφοι
Συνθήκη του Σενμπρούν (1809)

μικρογραφία|Ανάκτορα Σενμπρούν, Βιέννη.
Με την ονομασία **Συνθήκη του Σενμπρούν (1809)**, ή *Συνθήκη της Βιέννης (1809)* φέρεται η συνθήκη ειρήνης που συνομολογήθηκε στις 14 Οκτωβρίου 1809 στα Ανάκτορα Σενμπρούν της Βιέννης, από τα οποία πήρε και την ονομασία της.

Με τη συνθήκη αυτή τερματίστηκε ο τρίτος πόλεμος που διεξήγαγε ο Αυτοκράτορας της Αυστροουγγαρίας Φραγκίσκος Β´ με τον Ναπολέοντα Α´. Τη συνθήκη αυτή υποχρεώθηκε να συνομολογήσει ο Φραγκίσκος Β΄ μετά την ήττα που υπέστη και με αυτήν η Αυστρία απώλεσε περισσότερα από 100.000 τ.χλμ. έκτασης, που κατοικούνταν από περίπου 4 εκατομμύρια κατοίκους, ενώ απώλεσε επίσης τις κτήσεις της στη Δαλματία, χάνοντας έτσι τη θαλάσσια πρόσβαση στην Αδριατική, καθώς και κτήσεις στην Πολωνία.

## Πηγές
*"Μεγάλη Ελληνική Εγκυκλοπαίδεια Δρανδάκη" τ.Ζ΄, σ.259

Κατηγορία:Βιέννη
Κατηγορία:Συνθήκες της Αυστριακής Αυτοκρατορίας
Βιεννης 1809
Κατηγορία:Ιστορία της Κροατίας
Κατηγορία:Ιστορία της Πολωνίας
Κατηγορία:Ναπολεόντειοι Πόλεμοι
Κατηγορία:Ιστορία της Βαυαρίας
Κατηγορία:Δουκάτο της Βαρσοβίας
Όουλου

Το **Όουλου** (,  (σημαίνει πλημμύρα),  ([ˈʉːleɔˌbɔrj]) (κατά λέξη Κάστρο του ποταμού Ούλε)) (κατά λέξη Κάστρο του ποταμού Ούλε)) είναι πόλη και δήμος της Φινλανδίας. Βρίσκεται στο διοικητικό διαμέρισμα Όουλου, στη διοικητική περιφέρεια της Βόρειας Οστροβοθνίας. Με 200.526 κατοίκους (2016), είναι η μεγαλύτερη και πιο σημαντική πόλη της Βόρειας Φινλανδίας, και η 4η μεγαλύτερη στη χώρα. Ο δείκτης αύξησης του πληθυσμού είναι σχεδόν ίδιος με αυτόν της μείζονος περιοχής του Ελσίνκι.

Η πόλη είναι διάσημη για την πληθώρα καλλιτεχνικών εκδηλώσεων που διοργανώνει κάθε χρόνο, καθώς και για αξιοθέατα όπως το Μουσείο Βόρειας Οστροβοθνίας.

## Ιστορία
μικρογραφία|αριστερά|Το δημαρχείο του Όουλου
Το Όουλου ιδρύθηκε στις 8 Αυγούστου 1605 από τον Κάρολο Θ' της Σουηδίας, απέναντι από το κάστρο στο απέναντι νησί του Λινανσαάρι. Οι γύρω περιοχές είχαν κατοικηθεί πολύ νωρίτερα. Το Όουλου βρίσκεται στο στόμιο του ποταμού Όουλουγιοκι, ο οποίος ήταν παλιά εμπορική οδός. Όουλου στη γλώσσα των Σάαμι σημαίνει «νερό πλημμύρας». Το Όουλου είναι η πρωτεύουσα του διοικητικού διαμερίσματος Όουλου από το 1776.

Το 1822 μια μεγάλη πυρκαγιά κατέστρεψε μεγάλο μέρος της πόλης, η οποία χτίστηκε εκ νέου με τα πολεοδομικά και αρχιτεκτονικά σχέδια του Καρλ Λούντβιχ Ένγκελ, τα οποία παραμένουν ακόμα βάση της διάταξης του κέντρου της πόλης. Ο καθεδρικός ναός της πόλης χτίστηκε επίσης με σχέδιά του, το 1832.

Το Όουλου εξελίχθηκε σε σημαντικό βιομηχανικό και εμπορικό κέντρο, και στις μέρες μας διαθέτει το δεύτερο πιο πολυσύχναστο αεροδρόμιο στη Φινλανδία (Αεροδρόμιο του Όουλου), το οποίο βρίσκεται 6 χιλιόμετρα βόρεια του κέντρου της πόλης. Η πόλη επίσης διαθέτει δικό της λιμάνι (Λιμάνι του Όουλου), και Πανεπιστήμιο (Πανεπιστήμιο του Όουλου).

## Σημαντικότεροι εργοδότες (2006)
μικρογραφία|αριστερά|Το εργοστάσιο του ομίλου Stora Enso είναι σημαντική μονάδα παρασκευής χαρτιού στο Όουλου
* Δημόσιες υπηρεσίες, 9.581 εργαζόμενοι
* Νοσοκομειακή περιφέρεια Βόρειας Οστροβοθνίας, 5.427
* Όμιλος Nokia, 4.590
* Πανεπιστήμιο του Όουλου
* Κοινοπραξία Εκπαίδευσης της επαρχίας Όουλου, 1.466
* Όμιλος Stora Enso, 1.080
* Όμιλος Kesko, 1.046
* Όμιλος Cooperative Arina, 752
* Finland Post Ltd, 700
* Deaconesses’ Institution, 603

## Αδελφοποιημένες πόλεις
Το Όουλου έχει «αδελφοποιηθεί» με τις παρακάτω πόλεις:
*  Άλτα, Νορβηγία
*  Αρχάγγελσκ, Ρωσία
*  Λεβερκούζεν, Γερμανία
*  Μπόντεν, Σουηδία
*  Οδησσός, Ουκρανία
*  Προύσα, Τουρκία
*  Σιόφοκ, Ουγγαρία
*  Χάλλε, Γερμανία 

### Σύμφωνο φιλίας
*  Σεντάι, Ιαπωνία (από το 2005).

## Παραπομπές


## Εξωτερικοί σύνδεσμοι

* Επίσημη ιστοσελίδα 
* 65 Μοίρες Βόρεια – Η Αγγλόφωνη εφημερίδα του Όουλου 
* Ημερολόγιο με τις εβδομαδιαίες εκδηλώσεις στο Όουλου
* Πανεπιστήμιο του Όουλου
* Ouluphotos.com –Φωτογραφίες της πόλης

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Ευρωπαϊκό πρωτάθλημα χειροσφαίρισης γυναικών

To **Ευρωπαϊκό πρωτάθλημα χειροσφαίρισης γυναικών** αποτελεί τη σημαντικότερη διοργάνωση της γυναικείας χειροσφαίρισης σε ευρωπαϊκό επίπεδο. Διεξάγεται κάθε δύο χρόνια από το 1994. 

## Ιστορία

Το 1946 η Παγκόσμια Ομοσπονδία Χειροσφαίρισης ιδρύθηκε από οκτώ ευρωπαϊκά κράτη, και παρόλο που μη ευρωπαϊκά κράτη συμμετείχαν στα Παγκόσμια Πρωταθλήματα, τα μετάλλια κατακτούνταν πάντοτε από ευρωπαϊκά κράτη. Η Ευρωπαϊκή Ομοσπονδία Χάντμπολ ιδρύθηκε το 1991. Την ίδια περίοδο (1995), το Παγκόσμιο Πρωτάθλημα άλλαξε από διοργάνωση ανά τετραετία σε διοργάνωση ανά διετία και η Ευρωπαϊκή Ομοσπονδία Χάντμπολ άρχισε το δικό της πρωτάθλημα, το οποίο λειτουργούσε επίσης ως περιφερειακός προκριματικός γύρος για το Παγκόσμιο Πρωτάθλημα. Η διοργάνωση επεκτάθηκε σε 24 ομάδες το 2024, οπότε διεξήχθη στην Αυστρία, την Ουγγαρία και την Ελβετία.

## Νικήτριες

## Πίνακας μεταλλίων

## Εξωτερικοί σύνδεσμοι
* Επίσημος ιστότοπος της Ευρωπαϊκής Ομοσπονδίας

## Παραπομπές


Ευρωπαικο Πρωταθλημα Γυναικων
Ευρωπαικο Πρωταθλημα Γυναικων
Ευρωπαικο Πρωταθλημα
Όουλουγιαρβι

Η **Όουλουγιαρβι** ή **Ούλουγιαρβι** (φινλανδικά: *Oulujärvi*,  προφορά ΔΦΑ: ['ou.lu,jær.ʋi], σουηδικά: Ule träsk) είναι λίμνη στη Φινλανδία. Βρίσκεται στο διοικητικό διαμέρισμα Όουλου, και με συνολική έκταση 887 τετραγωνικών χιλιομέτρων είναι η 5η μεγαλύτερη λίμνη της χώρας. Η λίμνη είναι επίσης γνωστή με το όνομα «θάλασσα Καινούου», και περιβάλλεται από τους δήμους: Βαάλα, Παλτάμο και Καγιαάνι. Το μέσο βάθος της λίμνης είναι 7 μέτρα, ενώ το μέγιστο 38 μέτρα.

Από την Όουλουγιαρβι πηγάζει ο Οουλουγιόκι, που χύνεται στο Βοθνικό κόλπο.

## Εξωτερικοί σύνδεσμοι
*Επίσημη τουριστική ιστοσελίδα 


Image:Map of Finland - Oulujarvi.png|Τοποθεσία της λίμνης Όουλουγιαρβι στη Φινλανδία


Κατηγορία:Λίμνες της Φινλανδίας
Ύλιβιεσκα

Η **Ύλιβιεσκα** (Ylivieska) είναι  δήμος και πολίχνη της Φινλανδίας.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα Όουλου. Ο δήμος έχει πληθυσμό 14.195 κατοίκων (2011) και καλύπτει έκταση 572,68 τετραγωνικών χιλιομέτρων, από τα οποία 4,47 είναι νερό. Η πληθυσμιακή πυκνότητα είναι 25 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική. 

Η Ύλιβιεσκα είναι το κέντρο εμπορίου του νότιου Όουλου, και 66,1% των κατοίκων απασχολείται στις υπηρεσίες. 

Διοικητικά υπάγονται στο δήμο οι περιοχές Καλαγιοκιλάακσο και Πυχαγιοκιλάακσο, με πληθυσμό 90.000 κατοίκων.

Από την Ύλιβιεσκα καταγόταν ο Κυόστι Κάλλιο, 4ος πρόεδρος της Φινλανδίας.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Ράαχε

Το **Ράαχε** (σουηδ.:Brahestad) είναι δήμος και πόλη της Φινλανδίας. Ιδρύθηκε το 1649, από το Σουηδό πολιτικό και Γενικό Έπαρχο της Φινλανδίας, Περ Μπράχε τον νεότερο, και είναι μια από τις 10 «ξύλινες πόλεις» που απομένουν στη Φινλανδία. Μετά από μια καταστροφική πυρκαγιά το 1810, το Ράαχε ξανακτίστηκε με νέες υποδομές που ελαχιστοποιούσαν τον κίνδυνο πυρκαγιάς. Το χαρακτηριστικό πολεοδομικό στοιχείο του παλιού Ράαχε ήταν η Αναγεννησιακού τύπου κυκλική πλατεία, με κλειστές γωνίες.

Βρίσκεται στην Βόρεια Οστροβόθνια, και υπάγεται στο διοικητικό διαμέρισμα ’Οουλου. Ο δήμος έχει πληθυσμό 22.594 κατοίκων (2003) και καλύπτει έκταση 535,65 τετραγωνικών χιλιομέτρων, από τα οποία 8,34 είναι νερό. Η πληθυσμιακή πυκνότητα είναι 42,8 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι η Φινλανδική, αν και κατά την ίδρυση ομιλούταν και τα Σουηδικά.

## Αδελφοποιημένες πόλεις
*  **[[Σκελέφτεο]]**, Σουηδία, από το 1946
*  **[[Λέγκστερ]]**, Δανία, από το 1946
*  **[[Μπέργκεν]]**, Νορβηγία, από το 1946
*  **[[Τσιριπαβιέτς]]**, Ρωσία, από το 1968
*  **[[Κόσιτσε]]**, Σλοβακία, 1987
*  **[[Βοργκόρντα]]**, Σουηδία
*  **[[Κούλαμαα]]**, Εσθονία

## Παραπομπές


## Εξωτερικοί σύνδεσμοι
*
*Επίσημη ιστοσελίδα

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Λιμάνι του Όουλου

Το **λιμάνι του Όουλου** (φιν. Oulun satama) είναι ένα σύμπλεγμα τεσσάρων διαφορετικών λιμανιών, που βρίσκονται στο στόμιο του ποταμού Όουλουγιοκι, στο Όουλου της Φινλανδίας. Το λιμάνι είναι ένας οργανισμός που ανήκει στο Όουλου. Κατά μέσο όρο, 3 εκατομμύρια τόνοι εμπορευμάτων διακινούνται σε 500 σκάφη ετησίως. Τα ξεχωριστά λιμάνια συνδέονται με σιδηρόδρομο.

Οι τέσσερις λιμένες
*Βιχρεασαάρι – διυλιστήρια και λιμένας εμπορευμάτων
*Νουοτασαάρι – 3 δεξαμενές λιμενισμού
*Οριτρκάρι – διαχειρίζεται κυρίως κοντέινερ, με 3 δεξαμενές λιμενισμού και 2 γερανούς
*Τοπίλα – διαχειρίζεται κυρίως ογκώδη φορτία
 
## Εξωτερικοί σύνδεσμοι
*Επίσημη ιστοσελίδα

Κατηγορία:Λιμάνια της Φινλανδίας
Όουλου (αποσαφήνιση)

Ο όρος **Όουλου** μπορεί να αναφέρεται :
*Στο Όουλου – πόλη και δήμος της Φινλανδίας.
*Στο διοικητικό διαμέρισμα Όουλου – ένα από τα διοικητικά διαμερίσματα της Φινλανδίας
*Στο Πανεπιστήμιο του Όουλου – ένα πανεπιστήμιο που βρίσκεται στο Ούλου
*Στο σιδηροδρομικό σταθμό του  Όουλου
*Στο αεροδρόμιο του Όουλου
*Στο λιμάνι του Όουλου
*Στο Όουλου, Γουινσκόνσιν
Ναυλωτής

Γενικά με την ονομασία **ναυλωτής** ή **φορτωτής**, (Charterer), φέρεται το φυσικό ή νομικό πρόσωπο που παρέχει συγκεκριμένο φορτίο, (εμπόρευμα), σε κάποιο μέσον μεταφοράς, (όχημα, τρένο, πλοίο, αεροπλάνο κ.λπ.), στον εκναυλωτή έναντι ορισμένης αμοιβής, που καλείται κόμιστρο, ναύλος ή εισιτήριο αν πρόκειται για μετακίνηση του ίδιου προσώπου.

## Γενικά
Στις χερσαίες, αεροπορικές και θαλάσσιες μεταφορές ο ναυλωτής μπορεί να είναι ο ιδιοκτήτης του φορτίου, ή ο εντολοδόχος εκπρόσωπος - πράκτορας εταιρείας, ή ακόμη και ο επιβάτης. Ειδικότερα 
στις θαλάσσιες μεταφορές ο ναυλωτής είναι εκείνος που νόμιμα μπορεί να υπογράψει σύμβαση μεταφοράς (ναυλοσύμφωνο) με τον πλοιοκτήτη η τον εφοπλιστή ή τον  διαχειριστή συμπλοιοκτησίας ή άλλον εντολοδόχο των παραπάνω, όπως με ναυτικό πράκτορα και ναυλομεσίτη.

Σε όλες τις περιπτώσεις, πλην της δωρεάν μεταφοράς, ο ναυλωτής φέρει τον χαρακτήρα του εμπόρου και οι πράξεις που διενεργεί εκ της ιδιότητας αυτής εμπορικές.

## Υποχρεώσεις του ναυλωτή
Οι υποχρεώσεις του ναυλωτή διακρίνονται ομοίως όπως και του εκναυλωτή σε α) προ της φόρτωσης και κατά τη φόρτωση και β)μετά τη φόρτωση και εκφόρτωση.
### Υποχρεώσεις προ και κατά φόρτωση
Ο Φορτωτής υποχρεούται κατά τα στάδια αυτά:
# Να φέρει τα προς φόρτωση εμπορεύματα στον ενδεδειγμένο χώρο φόρτωσης, π.χ. αποθήκη, σταθμό, αεροδρόμιο, λιμένα κ.λπ. Ειδικότερα για λιμένες στον καθορισμένο προβλήτα, επί της προκυμαίας ή εντός φορτηγίδας, "κατα μήκος του πλοίου" (ή παραπλεύρως αυτού).
# Να παραδώσει στον Εκναυλωτή ή αντιπρόσωπό του, (ή Πλοίαρχο του πλοίου), όλα τα απαραίτητα έγγραφα για την διενέργεια της φόρτωσης.

### Υποχρεώσεις μετά φόρτωση και εκφόρτωση
Ο Φορτωτής υποχρεούται στα στάδια αυτά:
# Να καταβάλει τον συμφωνημένο ναύλο καθώς και τυχόν πρόσθετες παροχές λόγω υπεραναμονής (σταλίες), καθυστερήσεις παραλαβής του φορτίου κ.λπ.
# Να καταβάλλει την καθορισμένη από τον νόμο τυχόν αποζημίωση, λόγω μη τήρησης της σύμβασης ναύλωσης από άσκηση του δικαιώματος της υπαναχώρησης. Και τέλος
# Να παραδώσει στον εκναυλωτή ή αντιπρόσωπό του, (ή Πλοίαρχο του πλοίου), στον λιμένα εκφόρτωσης έγγραφη απόδειξη περί της παραλαβής του φορτίου.

*Δείτε σχετικά υποχρεώσεις, δικαιώματα και ευθύνες του εκναυλωτή.

## Δείτε επίσης
*Ναύλωση
*Φόρτωση πλοίου

Κατηγορία:Ναυτικό Δίκαιο
Κατηγορία:Ναυλαγορά
Όουλουγιοκι

250px|thumb
Ο **Όουλουγιοκι** (Oulujoki) είναι ποταμός στο διοικητικό διαμέρισμα Όουλου, στη Φινλανδία. Πηγάζει από τη λίμνη Όουλουγιαρβι και η λεκάνη απορροής του καλύπτει μέρος του διοικητικού διαμερίσματος. Χύνεται στη Βαλτική Θάλασσα, στο Όουλου. Η εκβολή του ποταμού βρίσκεται το λιμάνι του Όουλου.

Ο Όουλουγιοκι έχει μήκος 107 χιλιομέτρων, με πλάτος πηγών 122 μέτρων, και συνολική έκταση λεκάνης 22.600 τετραγωνικών χιλιομέτρων.

## Εξωτερικοί σύνδεσμοι
* 

Κατηγορία:Ποταμοί της Φινλανδίας
Καμπούλ (αποσαφήνιση)

Η ονομασία **Καμπούλ** μπορεί να αναφέρεται:

* στην πρωτεύουσα του Αφγανιστάν, Καμπούλ
* στον ομώνυμο νομό του Αφγανιστάν, Καμπούλ
* στον ποταμό Καμπούλ της ίδιας περιοχής
Ξανθίππη

Η **Ξανθίππη** (από τα αρχ.ελλην. **' + **') ήταν στην αρχαία Αθήνα η σύζυγος του φιλοσόφου Σωκράτη και μητέρα των τριών γιων του, Λαμπροκλή, Σωφρονίσκου και Μενέξενου. Τα περισσότερα που είναι γνωστά για αυτή βασίζονται περισσότερο σε ιστορίες και φήμες, παρά σε γεγονότα.

Η Ξανθίππη πρέπει να ήταν αρκετά νεότερη του Σωκράτη, ίσως και κατά 40 έτη για να μπορεί να τεκνοποιεί, καθώς σε κάποια έργα περιγράφονται οι γιοι της ως αρκετά μικροί σε ηλικία, σε χρονική στιγμή κατά την οποία ο Σωκράτης θα πρέπει να ήταν περίπου 70 ετών.

Το όνομά της φανερώνει αριστοκρατική καταγωγή, καθώς και το γεγονός ότι ο πρώτος της γιος με το Σωκράτη ονομαζόταν Λαμπροκλής αντί για Σωφρονίσκος, το όνομα του πατέρα του Σωκράτη: υπήρχε αρχαίο έθιμο, σύμφωνα με το οποίο το πρώτο παιδί έπαιρνε το όνομά του από τον επιφανέστερο των δυο παππούδων του, συνεπώς η οικογένεια της Ξανθίππης ήταν ανώτερη κοινωνικά στην αθηναϊκή αριστοκρατία απ' ό,τι του Σωκράτη.

Η περιγραφή του Πλάτωνα στον *[[Φαίδων (διάλογος)|Φαίδωνα]]* για την Ξανθίππη υποδεικνύει μια αφοσιωμένη σύζυγο και μητέρα. Ο Ξενοφών στα *[[Απομνημονεύματα Ξενοφώντα|Απομνημονεύματά]]* του την περιγράφει με το ίδιο ύφος, αν και γι' αυτή παραπονιέται ο Λαμπροκλής (ωστόσο θα μπορούσε να είναι χαρακτηριστικό της εφηβείας του). Μονάχα στο *[[Συμπόσιον (Ξενοφών)|Συμπόσιον]]* του Ξενοφώντα εμφανίζεται ο ιστορικός Αντισθένης, μαθητής του Σωκράτη, να λέει στο δάσκαλό του πως η σύζυγός του είναι η πιο δύσκολη από όλες τις γυναίκες που υπάρχουν, ωστόσο αυτός απαντά ότι την επέλεξε για σύζυγό του ακριβώς γι' αυτό το πνεύμα αντιλογίας της.

.

Ο Αιλιανός επίσης την απεικονίζει ως στρίγγλα και ζηλιάρα στην περιγραφή ενός επεισοδίου, κατά το οποίο ποδοπατά μια μεγάλη ωραία πίτα που είχε στείλει στο Σωκράτη ο Αλκιβιάδης, ενώ ο Διογένης Λαέρτιος αφηγείται κι άλλες ιστορίες για την υποτιθέμενη χυδαιότητα των λόγων της Ξανθίππης, χωρίς όμως να αναφέρει κάποιες πηγές.  

Είναι χαρακτηριστικό ότι οι περιγραφές αυτές δεν προέρχονται από σύγχρονούς της συγγραφείς, αλλά σε μεταγενέστερα χρόνια, από Ρωμαίους. Σύμφωνα με αυτές τις ιστορίες, ο Σωκράτης ήξερε το χαρακτήρα της μέλλουσας γυναίκας του, αλλά ήθελε να εξασκήσει την υπομονή του, όπως επίσης και να αποκτήσει παιδιά, όντας σε μεγάλη ηλικία. Άλλο ένα επίσης ανέκδοτο για την ευέξαπτη Ξανθίππη τη θέλει να πετάει πάνω στο Σωκράτη ένα κανάτι με νερό, ο οποίος φημολογείται ότι απλά είπε: *Μετά τον κεραυνό έρχεται η βροχή*.

Κατά συνέπεια, το όνομά της έφτασε να είναι συνώνυμο για ένα άτομο που γκρινιάζει και παραπονείται συνεχώς, ιδίως για μια στρίγγλα σύζυγο. Χαρακτηριστικό παράδειγμα σε αυτό αποτελεί ένα απόσπασμα από *[[Το ημέρωμα της στρίγγλας]]* του Ουίλλιαμ Σαίξπηρ, όπου ο Πετρούκιος συγκρίνει την Καίτη *με την Ξανθίππη του Σωκράτη και χειρότερα*.

## Στη λαϊκή κουλτούρα
* Ο αστεροειδής **[[156 Ξανθίππη]]** (156 Xanthippe), που ανακαλύφθηκε το 1875, πήρε το όνομά του από τη σύζυγο του Σωκράτη.

## Παραπομπές


## Εξωτερικοί σύνδεσμοι

* https://web.archive.org/web/20081120060548/http://www.in2greece.com/english/historymyth/history/ancient/xanthippe.htm
* Merriam Webster Dictionary

Κατηγορία:Αρχαίοι Αθηναίοι
Κατηγορία:Σωκράτης
Σαμοανική γλώσσα

Η γλώσσα **Σαμόα** ή **σαμοανή** ή **σαμοανική γλώσσα** (Sāmoan) είναι παραδοσιακή γλώσσα στα νησιά Σαμόα και Αμερικανικές Σαμόα. Στις δύο αυτές χώρες είναι επίσημη γλώσσα μαζί με τα αγγλικά. Ανήκει στις αυστραλονησιακές γλώσσες και πιο συγκεκριμένα στο σαμοϊκό κλάδο της πολυνησιακής υποομάδας.

Κατά προσέγγιση η γλώσσα Σαμόα ομιλείται από 570.337 ανθρώπους σε όλο τον κόσμο, το 69% από τους οποίους ζει στα νησιά Σαμόα. Η μεγαλύτερη συγκέντρωση παρατηρείται στη Νέα Ζηλανδία, όπου άνθρωποι σαμοανής εθνικότητας αποτελούν την πέμπτη μεγαλύτερη ομάδα μετά τους Ευρωπαίους της Νέας Ζηλανδίας, τους Μαορί, τους Νεοζηλανδούς και τους Κινέζους. Σύμφωνα με την απογραφή του 2006 στη Νέα Ζηλανδία καταγράφηκαν 95.428 ομιλητές της γλώσσας σαμόα, 141.103 εκ των οποίων ήταν σαμοανής εθνικότητας. Η σαμοανή είναι η 4η περισσότερο ομιλούμενη  γλώσσα στη Νέα Ζηλανδία, μετά τα αγγλικά, τα μαορί και τα κινέζικα. Στην Αυστραλία, σύμφωνα με απογραφή του 2006 υπάρχουν 38.525 ομιλητές της σαμοανής.

## Φωνολογία και αλφάβητο
Το αλφάβητο της σαμόα αποτελείται από  15 γράμματα και επιπρόσθετα άλλα τρία  (*H*, *K*, *R*) τα οποία χρησιμοποιούνται σε λέξεις-δάνεια:

## Γραμματική
Όπως και άλλες αυστραλονησιακές γλώσσες, έτσι και η σαμοανή έχει πληθυντικό, ενικό και δυικό αριθμό.

## Παραπομπές


## Πηγές
* Milner, G.B. 1993, 1966. *Samoan Dictionary.* Polynesian Press. ISBN 0-908597-12-6
* Payne, Thomas E. 1997. *Describing morphosyntax: a guide for field linguists.* Cambridge: Cambridge University Press. ISBN 0-521-58224-5.

## Εξωτερικοί σύνδεσμοι

* Γραμματική της σαμοανής γλώσσας
* Online Λεξικό της γλώσσας Σαμόα

Σαμοα
Κατηγορία:Σαμόα
Αργύρης Κουνάδης

Ο **Αργύρης Κουνάδης** (Κωνσταντινούπολη, 20 Φεβρουαρίου 1924 - Φράιμπουρκ Γερμανίας, 22 Νοεμβρίου 2011) ήταν Έλληνας συνθέτης.

## Σύντομο βιογραφικό
Γεννήθηκε στην Κωνσταντινούπολη τον Φεβρουάριο του 1924 και πέθανε στις 22 Νοεμβρίου 2011. Ερχόμενος στην Ελλάδα σπούδασε στην Αθήνα πιάνο και ανώτερα θεωρητικά και διπλωματούχος αυτών έλαβε στη συνέχεια υποτροφία από το Ι.Κ.Υ. (1958), όπου και μετέβη στη τότε Δυτική Γερμανία  συνεχίζοντας τις σπουδές του στην πόλη Φράιμπουρκ απ΄ όπου και έλαβε πτυχίο διευθυντού ορχήστρας.

Το 1961 έλαβε μέρος στον Διεθνή διαγωνισμό της Εταιρίας Σύγχρονης  Μουσικής στη Κολωνία με επιτυχία. Δύο χρόνια μετά ανέλαβε καθηγητής της μουσικής στην Ανώτατη Σχολή Μουσικής του  Φράιμπουρκ. Το 1967 έλαβε μέρος στον Διεθνή Διαγωνισμό Μουσικής στο Αμβούργο. Κατά το αμέσως επόμενο διάστημα 1967-1973 διεύθυνε όλα τα προγράμματα  «Βίβα Μούζικα» της ίδιας της Σχολής.

## Το έργο του
Έγραψε πολλά είδη κλασικής μουσικής όπως μουσική δωματίου, μουσική για όπερες, αλλά και μουσική για θέατρο και κινηματογράφο (σε περισσότερες από δέκα ταινίες), καθώς και τη μουσική σύνθεση πολλών ελληνικών τραγουδιών των δεκαετιών του 1970 και 1980. Από το σύνολο των έργων του, ξεχωρίζουν το «Χορικό» για συμφωνική ορχήστρα, τα «Ετεροφωνικά ιδιόμελα» για συμφωνική επίσης ορχήστρα, «Κουϊντέτο για πνευστά», «Κουαρτέτο  για έγχορδα» κ.ά.. Επίσης οι, περισσότερο με σαρκαστικό χαρακτήρα, όπερες: «Το λαστιχένιο φέρετρο», «Τα μαγεμένα αναλόγια»,  «Απόδραση», «Τειρεσίας», «Βάκχαι» κ.ά.

Τα περισσότερα έργα του Α. Κουνάδη, μέχρι το 1980, είχαν παιχτεί σ΄ όλες τις χώρες της Δ. Ευρώπης, καθώς επίσης και  στις ΗΠΑ, Καναδά Αργεντινή, Βραζιλία, Ιαπωνία, Αυστραλία, Ισραήλ, Πολωνία, Ρουμανία , Γιουγκοσλαβία και βέβαια στην Ελλάδα, τόσο στην Εθνική Λυρική Σκηνή όσο και στο Μέγαρο Μουσικής Αθηνών, κ.α.

Από τα ελληνικά τραγούδια, που έγραψε τη μουσική, ξεχωρίζουν περισσότερο το ωραίο θαλασσινό τραγούδι «Όρτσα τα πανιά», με τους αλληγορικούς στίχους των ψυχικών δυνάμεων της ελευθερίας, «Στη πλατεία Αβησσυνίας» και το «do you like the Greece» που απέδωσε σε πρώτη εκτέλεση ο Α. Καλογιάννης, επίσης και η «Λατέρνα» που την τραγούδησε η Ελένη Βιτάλη.

### Φιλμογραφία
# Ουρανός (1962)
# Αντιγόνη (1961)
# Eroica (1960)
# Της νύχτας τα καμώματα (1957)
# Κυριακάτικοι ήρωες (1956)
# Το κορίτσι με τα μαύρα (1956)
# Θυσία της μάνας (1956)
# Τζο ο τρομερός (1955)
# Το ποντικάκι (Το κορίτσι με τα λουλούδια) (1954)
# Ο μπαμπάς εκπαιδεύεται (ταινία) (1953)
# Ο πύργος των ιπποτών (1952)
#Πικρό ψωμί (1951)

Ο Α. Κουνάδης ομιλούσε επίσης Γερμανικά,  Αγγλικά και Γαλλικά και ήταν μόνιμος κάτοικος της πόλης Φράιμπουρκ της Γερμανίας.

## Πηγές
* Who’s Who 1979.
* Φιλμογραφία , 90 Λεπτά
* Βιογραφικό και φωτογραφία, Μουσικόραμα

## Παραπομπές


## Εξωτερικοί σύνδεσμοι
* Στίχοι τραγουδιών του, stixoi.info
* Συναυλία - αφιέρωμα στον Αργύρη Κουνάδη, Καθημερινή, 8/1/2006, ανάκτηση 17/12/2008

Κατηγορία:Έλληνες συνθέτες
Κατηγορία:Έλληνες πιανίστες
Μοχάμεντ Μοχάμουντ Γκουλέρ

Ο **Δρ Μοχάμετ Σιέχ Μοχάμουντ Γκουλέντ (Γκακμαντέρ)** (Dr Mohamed Shiekh Mohamud Guled (Gacmadheere), στα σομαλικά *Maxamed Maxamuud Guuleed [Gacmadheere]*, στα αραβικά: محمد محموغعمدار  ) είναι πολιτικός από τη Σομαλία, που διορίστηκε πρωθυπουργός το 2008 αλλά παραιτήθηκε λίγες ημέρες μετά το διορισμό του. Εκτός από τα σομαλικά, ομιλεί αραβικά, ιταλικά, ρουμανικά και αγγλικά. Μεταξύ άλλων χρημάτισε υπουργός Εσωτερικών.

## Καριέρα
Γεννήθηκε στην επαρχία Όμπια το 1954 και έχει το προσωνύμιο "μακρυχέρης" ή "Gacmadheere".  Παρακολούθησε ισλαμικά σχολεία και ολοκλήρωσε τη στοιχειώδη του εκπαίδευση στο Μουντούγκ και τη δευτεροβάθμια στη Συρία. Ολοκλήρωσε τις σπουδές του στο Ιράκ και στη Ρουμανία, όπου πήρε μπάτσελορ, μάστερ και διδακτορικούς τίτλους στις Οικονομικές Επιστήμες και στη Γεωργία. Προτού ασχοληθεί με την πολιτική ήταν έμπορος. Έκανε πολιτικές και κοινωνιολογικές σπουδές.  Στη δεκαετία του 1980 φυλακίστηκε από το στρατιωτικό καθεστώς εξαιτίας της αντιδικτατορικής του δράσης. Δραστηριοποιήθηκε σε πολλές ομάδες για την προάσπιση των πολιτικών δικαιωμάτων και καταδίκασε τη βία των ενόπλων φατριών. Αρχικά χρημάτισε υπουργός Δημοσίων Έργων και Οικιστικής Ανάπτυξης και στη συνέχεια (Φεβρουάριος 2007) υπουργός Εσωτερικών.. Θήτευσε στην προσωρινή κυβέρνηση εθνικής ενότητας. Το 2000 ήταν  υποψήφιος στις προεδρικές εκλογές που διεξήχθησαν στο Τζιμπουτί για την εκλογή προέδρου στη Σομαλία. Σε αυτές ηττήθηκε από τον Αμπντικασίμ Σαλάτ Χασάν. 

Στις 15 Φεβρουαρίου 2007 κατηγόρησε τα μέλη της Ισλαμικής Ένωσης Δικαστηρίων για τρομοκρατικές επιθέσεις, στις οποίες οφειλόταν η αστάθεια στη χώρα του, όπως είχε τονίσει ο ίδιος. Το εν λόγω  ισλαμικό κίνημα αυτοανακηρύχθηκε Λαϊκό Αντιστασιακό Κίνημα (PRM). Ο Γκαμοντέρ ανακοίνωσε ότι είχαν δημιουργηθεί σημεία ελέγχου από τις σομαλικές και τις αιθιοπικές δυνάμεις για να ερευνήσουν για ισλαμιστές. 

### Διορισμός στην πρωθυπουργία και παραίτηση
Στις 16 Δεκεμβρίου 2008 ο πρόεδρος της χώρας του τον διόρισε νέο πρωθυπουργό, στη θέση του καθαιρεθέντος Νουρ Χασάν Χουσεΐν, παρά το γεγονός ότι το κοινοβούλιο, την προηγούμενη ημέρα, είχε εκφράσει την εμπιστοσύνη του στην κυβέρνηση.
Ο νεοδιορισθείς πρωθυπουργός παραιτήθηκε στις 24 Δεκεμβρίου του 2008, λέγοντας ότι δεν ήθελε να θεωρηθεί εμπόδιο στην ειρηνευτική πορεία. 

## Παραπομπές


Γκακμο
Τουπούα Ταμασέσε Μεαόλε

Ο **Τουπούα Ταμασέσε Μεαόλε** (Tupua Tamasese Mea'ole, 1905-1963) ήταν υπέρτατος αρχηγός των Σαμόα. Κατείχε τον τίτλο *Tupua Tamasese* από το 1929 ως το 1963. Έως το 1959 ήταν μέλος του Κρατικού Συμβουλίου και του Συμβουλίου Αντιπροσώπων. Ήταν αρχηγός Κράτους (Ο le Ao ο le Malo) μαζί με το Μαλιετόα Τανουμαφίλι Β΄ από το 1962 ως το θάνατό του το επόμενο έτος.  Είχε τιμηθεί με τον τίτλο του Διοικητή του Εξαιρέτου Τάγματος της Βρετανικής Αυτοκρατορίας (CBE).

## Βιογραφία
Γεννήθηκε στο Βαϊμόσο στις 3 Ιουνίου 1905 και ήταν γιος του Τουπούα Ταμασέσε Λεαλόφι-ο-αάνα Γ΄, τον οποίο και διαδέχθηκε μετά το θάνατο του τελευταίου, το 1929. Φοίτησε στο σχολείο Μαριστών της Άπια. 

Την περίοδο που οι Σαμόα ήταν υπό την εντολή της Νέας Ζηλανδίας (1914-1962), ήταν ένας από τους δύο συμβούλους (*Fautuas*) της νεοζηλανδικής κυβέρνησης. Ο άλλος σύμβουλος ήταν ο Μαλιετόα Τανουμαφίλι Β΄. Υπήρξε ένας από τους θεμελιωτές του Συντάγματος των Δυτικών Σαμόα, που τέθηκε σε ισχύ όταν η χώρα έγινε ανεξάρτητη, το 1962. 

Το 1953 τιμήθηκε με το Μετάλλιο Στέψης από την Ελισάβετ Β'. Το 1957 του δόθηκε ο τίτλος του Διοικητή του Εξαιρέτου Τάγματος της Βρετανικής Αυτοκρατορίας (CBE).

Μετά τον θάνατό του, στις 5 Απριλίου 1963, τον διαδέχθηκε στο αξίωμα του Τουπούα Ταμασέσε ο **Τουπούα Ταμασέσε Λεαλόφι-ο-αάνα Δ΄** (8 Μαΐου 1922-1η Ιουλίου 1983). Τον τελευταίο τον διαδέχθηκε ο γιος του Μεαοέλε και μετέπειτα αρχηγός κράτους, Τουφούγκα Έφι (*Tupua Tamasese Tupuola Taisi Tufuga Efi*).

## Παραπομπές


## Εξωτερικοί σύνδεσμοι
* Γενεαλογικό δέντρο

Μεαολε
Κατηγορία:Διοικητές του Τάγματος της Βρετανικής Αυτοκρατορίας
Τζον Λάπλι

Ο **Σερ Τζον Ίνι Λάπλι** (Sir John Ini Lapli, 1955-2025) είναι ιερέας και πολιτικός από τα Νησιά του Σολομώντα, ο οποίος ήταν Γενικός Κυβερνήτης από το 1999 ως το 2004. Τιμήθηκε με τον τίτλο του Τάγματος του Αγίου Μιχαήλ και του Αγίου Γεωργίου (GCMG).

## Καριέρα
Γεννήθηκε στις 12 Ιουνίου 1955. Ως ιερέας της Εκκλησίας της Μελανησίας, ο τίτλος του είναι "The Reverend Father Sir John Ini Lapli, GCMG" (Αιδεσιμότατος Πατήρ Σερ Τζον Ίνι Λάπλι). Η προσφώνησή του μπορεί να γίνει απλά ως "Sir John", "Father John" ή "Mama John", ('mama' σημαίνει 'πάτερ' στα μελανησιακά, δηλαδή πατέρας.)

Προτού εκλεγεί Γενικός Κυβερνήτης ήταν πρωθυπουργός της επαρχίας Τεμότου. 

## Γενικός Κυβερνήτης
Ανέλαβε Γενικός Κυβερνήτης στις 7 Ιουλίου του 1999, διαδεχόμενος τον προκάτοχό του, Μόζες Πιτακάκα. Το 2000 αιχμαλωτίστηκε και κρατήθηκε όμηρος από αντάρτες, ωστόσο απελευθερώθηκε λίγες ημέρες αργότερα, έπειτα από την υπόσχεση του τότε πρωθυπουργού και της κυβέρνησης ότι θα παραιτούνταν. Τον Ιούνιο του 2004 ο Λάπλι απέτυχε να επανεκλεγεί στο αξίωμα του Γενικού Κυβερνήτη για μία ακόμη πενταετή θητεία, καθώς έλαβε μόλις 6 ψήφους επί 41 συνολικά στο κοινοβούλιο. Η θητεία του τερματίστηκε στις 7 Ιουλίου 2004. Τον διαδέχθηκε στο αξίωμα του Γενικού Κυβερνήτη ο Ναθάνιελ Βαένα.

Απεβίωσε στην Ονιάρα στις 18 Ιανουαρίου 2025.

## Παραπομπές

Λαπλι
Επισταλία

Γενικά με τον ναυτικό όρο στο πληθυντικό **επισταλίες**, (Demurrages), ή **υπεραναμονή φόρτωσης** χαρακτηρίζεται ο αμέσως μετά την παρέλευση του χρόνου σταλιών, συνεχιζόμενος χρόνος αναμονής ενός πλοίου σε καθορισμένο σημείο (λιμένα, εγκατάσταση, αγκυροβόλιο κλπ) για φόρτωση ή εκφόρτωση όπως έχει ορισθεί στο ναυλοσύμφωνο.

Οι επισταλίες απαντώνται μόνο στις θαλάσσιες μεταφορές και περισσότερο κατά τις εκφορτώσεις των πλοίων, όπου και συνηθίζεται, μετά την παρέλευση των σταλιών, τα πλοία να συνεχίζουν να παραμένουν στον λιμένα εκφόρτωσης, έστω κι αν δεν έχει συμφωνηθεί προηγουμένως. Πάντως αν ο χρόνος αναμονής φόρτωσης του πλοίου (σταλίες) δεν έχει καθοριστεί στο ναυλοσύμφωνο, είναι αδύνατος ο ακριβής προσδιορισμός του χρόνου των επισταλιών, κάνοντας χρήση του συνηθέστερου για το είδος του φορτίου και λειτουργία του συγκεκριμένου λιμένα (τοπικές συνθήκες και συνήθειες του λιμένα), τον λεγόμενο "εύλογο χρόνο". Έτσι προς αποφυγή στη πράξη τέτοιων αδυναμιών καλείται ο φορτωτής ή ο εκπρόσωπος αυτού για συμπληρωματικό προσδιορισμό του χρόνου υπεραναμονής.

Στον χρόνο των επισταλιών υπολογίζονται όλες οι ημέρες ανεξαρτήτως κωλύματος φόρτωσης, (επίσημες αργίες, απεργίες, ή άλλα γεγονότα), αντίθετα από τις σταλίες στις οποίες δεν υπολογίζονται αυτές. Για τον χρόνο της υπεραναμονής φόρτωσης οφείλεται πρόσθετη αμοιβή (πρόσθετος ναύλος) στον εκναυλωτή, συνηθέστερα υπολογιζόμενη με επιεική κρίση.
*Οι επισταλίες μπορεί να αφορούν χρονικά τόσο τη φόρτωση πλοίου, όσο και για την εκφόρτωσή του
*Αν παρέλθει και ο χρόνος των επισταλιών άκαρπος, τότε ακολουθεί ο χρόνος των αντεπισταλιών ή όπως λέγεται στην ελληνική της  «ανθυπεραναμονής», ή συνηθέστερα  «ανθυπερμονής» φόρτωσης, ή εκφόρτωσης πλοίου, ανάλογα, όπου ο φορτωτής και κατ΄ επέκταση τα φορτία βαρύνονται με σχεδόν διπλάσιο ναύλο.
*Σημειώνεται ότι και ο όρος επισταλία, όπως και σταλία δεν υφίσταται επί συμβάσεων μεταφοράς πραγμάτων σε ολική ναύλωση ή χρονοναύλωση, ή μικτή, ή εργολαβική καθώς και επιβατική ή γραμμής.

## Δείτε επίσης
*Ναύλωση πλοίου

Κατηγορία:Ναυλαγορά
Κατηγορία:Ναυλοσύμφωνα
Υδροπτερύγιο

Με την ονομασία **υδροπτερύγιο** ή **υδροολισθητήρας** (hydrofoil), ονομάζεται μόνιμη ναυπηγική μεταλλική κατασκευή, συνήθως διπλή, που φέρουν στα ύφαλα ορισμένα ταχύπλοα σκάφη χαρακτηριζόμενα εξ αυτού υδροπτέρυγα.

Η ιδέα της ναυπηγικής αυτής εξέλιξης ξεκίνησε από τον προηγούμενο αιώνα όταν στην Αγγλία, τον Δεκέμβριο του 1869, κατοχυρώθηκε ευρεσιτεχνία στον Γάλλο εφευρέτη Εμμανουέλ Φαρκό ο οποίος υποστήριξε την άποψη ότι αν τα πλοία έφεραν στα ύφαλά τους ειδικά ανυψωτικά κεκλιμένα επίπεδα θα μπορούσαν ν΄ αναπτύξουν μεγαλύτερη ταχύτητα με την υφιστάμενη σ΄ αυτά ισχύ των μηχανών τους. Η ιδέα αυτή φαίνεται ν΄ απασχόλησε αργότερα και τον Αλεξάντερ Γκράχαμ Μπελ, τον εφευρέτη του τηλεφώνου, που το 1908 με τη βοήθεια ενός καναδού αεροναυπηγού, του Φρειδερίκου Μπόλντουιν άρχισαν να πειραματίζονται σε μια τέτοια εφαρμογή. Έτσι έντεκα χρόνια μετά στις 10 Σεπτεμβρίου του 1919 το πειραματικό σκάφος με το ελληνογενές όνομα "Υδρόδρομος" και με τα στοιχεία HD-4 Hydrodrome κατέρριψε το παγκόσμιο ρεκόρ ταχύτητας στη θάλασσα με 70,86 κόμβους.

thumb|right|200px|Υδροπτέρυγο σκάφος με τμήμα των υδροπτερυγίων πάνω από την επιφάνεια του νερού
Τελικά η ναυπηγική αυτή κατασκευή  άρχισε να εφαρμόζεται σε ευρύτερη κλίμακα μετά τον Β' Παγκόσμιο Πόλεμο, πρώτα σε σιδερένια μικρά σκάφη και στη συνέχεια και σε πλαστικά όταν πλέον η είσοδος της τεχνολογίας των πολυμερών στη ναυπηγική πέτυχε αρκετά ελαφρές και ανθεκτικές κατασκευές, καθώς και η αύξηση της ισχύος των κινητηρίων μηχανών υπήρξε αλματώδης.

Κατηγορία:Ναυπηγική
Κατηγορία:Πλοίο
Πράτερ

thumb|Το Ρίζενραντ στο Wurstelprater
Το **Πράτερ** είναι ένα μεγάλο πάρκο στη Βιέννη, συχνά όμως η λέξη χρησιμοποιείται μόνο για το λούνα παρκ Wurstelprater που βρίσκεται σε αυτό. Αρχικά ήταν ένας δρυμός για κυνήγι των ευγενών, αλλά το 1766 ο Ιωσήφ Β΄ τον παρέδωσε ελεύθερα στο κοινό για γενική χρήση. Στην συνέχεια εγκαταστάθηκαν εκεί πολλές ταβέρνες και το περίφημο λούνα παρκ.

Το 1873 πραγματοποιήθηκε μια παγκόσμια έκθεση στο Πράτερ. Αυτό το έδαφος στεγάζει τώρα το Messegelände (κέντρο έκθεσης). Το 2004 σημαντικές ανακαινίσεις άρχισαν στο Wurstelprater, και μια νέα γραμμή μετρό τελείωσε στις 11 Μαΐου 2008, η οποία περιλαμβάνει τρεις στάσεις κατά μήκος του Πράτερ (δείτε Μετρό Βιέννης). Η γενική έκταση του πάρκου έχει μειωθεί επίσης με την οικοδόμηση του Ernst Happel Stadion και της Südosttangente (αυτοκινητόδρομος).

## Εξωτερικοί σύνδεσμοι
* 

Κατηγορία:Πάρκα αναψυχής
Κατηγορία:Κτίρια και κατασκευές στη Βιέννη